Vīnes Svētā Stefana katedrāle
Svētā Stefana katedrāle (vācu: Stephansdom) ir Romas katoļu baznīcas dievnams Vīnē, Austrijā. Mūsdienās viens no Vīnes atpazīstamākajiem objektiem. Atrodas Stefana laukumā, šī baznīca ir celta romānikas un gotikas stilā divu bijušo baznīcu drupu vietā. Dievnams celts laikā no 1137. līdz 1160. gadam, 1147. gadā daļēji uzceltā baznīca tika iesvētīta par godu svētajam Stefanam. Augstākā torņa, kas tiek saukts par Šteflu (Steffl), celtniecība ilga no 1368. līdz 1433. gadam. Tornis ir 136 m augsts. Baznīca attēlota uz Austrijas 10 centu monētas. 1741. gadā katedrālē notika komponista Antonio Vivaldi bēres.